CELEX: C2005/057/42
Language: et
Date: 2005-03-05 00:00:00
Title: Kohtuasi T-453/04: Dr Peter Lester'i 22. septembri 2004. aasta hagi Euroopa Ühenduste Komisjon vastu

5.3.2005   
            
            
               ET
            
            
               Euroopa Liidu Teataja
            
            
               C 57/25
            
         Dr Peter Lester'i 22. septembri 2004. aasta hagi Euroopa Ühenduste Komisjon vastu
   (Kohtuasi T-453/04)
   (2005/C 57/42)
   Kohtumenetluse keel: inglise
   Dr Peter Lester esitas 22. septembril 2004 Euroopa Ühenduste Esimese Astme Kohtule hagi Euroopa Ühenduste Komisjon vastu. Hageja esindaja on advokaat E. I. Faludy.
   Hageja palub esimese astme kohtul:
   
               —
            
            
               tühistada EPSO otsus jätta hageja konkursi EPSO/LA/11/03 läbinud kandidaatide nimekirjast välja;
            
         
               —
            
            
               kohustada võtma hageja sellesse nimekirja;
            
         
               —
            
            
               maksta hagejale töötasu, mida ta oleks saanud ajavahemikus alates temale nimekirjas eelnenud ja järgnenud kandidaatide keskmisest teenistusse astumisest kuni päevani, mil ta pärast sellesse nimekirja võtmist saab tegelikult teenistusse asuda, kui teda oleks nõuetekohaselt sellesse konkursi läbinud kandidaatide nimekirja võetud.
            
         Õiguslikud alused ja peamised argumendid
   Hageja väidab, et ülalviidatud konkursi raames tema kirjalikule tööle antud hinnang alahindab oluliselt tema esitust, et eksiti ka suulise intervjuu hindamisel ning üleüldse ei uuritud ega hinnatud adekvaatselt tema sobivust kõnealusele tööle.